24. februar 2020

Ref. Bank2

|  |
| --- |
| FINANSTILSYNET  Århusgade 110  2100 København Ø  Tlf. 33 55 82 82  Fax 33 55 82 00  CVR-nr. 10 59 81 84  finanstilsynet@ftnet.dk  www.finanstilsynet.dk  erhvervsministeriet  15. juni 2018  Ref. Bank2  FINANSTILSYNET  Århusgade 110  2100 København Ø  Tlf. 33 55 82 82  Fax 33 55 82 00  CVR-nr. 10 59 81 84  finanstilsynet@ftnet.dk  www.finanstilsynet.dk  erhvervsministeriet  FINANSTILSYNET  Århusgade 110  2100 København Ø  Tlf. 33 55 82 82  Fax 33 55 82 00  CVR-nr. 10 59 81 84  finanstilsynet@ftnet.dk  www.finanstilsynet.dk  erhvervsministeriet |

|  |
| --- |
|  |

# Finanstilsynets benchmark for fradragsfaktorer

1. Indledning

Finanstilsynets benchmark for fradragsfaktorer kan anvendes af pengeinstitutter, realkreditinstitutter, fondsmæglerselskaber og investeringsforvaltningsselskaber, der ikke anvender egne modeller til beregning af optionsjusterede varigheder, ved opgørelse af kapitalgrundlagskrav efter varighedsmetoden.

1. Lovgrundlag

I henhold til artikel 340 i kapitalkravsforordningen (EU) 575/2013, der angiver opgørelsesmetoden for kapitalgrundlagskravet for den generelle risiko på gældspapirer ved anvendelsen af varighedsmetoden, kan konverterbare realkreditobligationers modificerede varighed justeres på baggrund af kundernes konverteringsoption. Konverteringsoptionen betyder, at konverterbare realkreditobligationer får en kortere varighed end tilsvarende obligationer uden tilsvarende optioner.

Det indebærer, at konverterbare realkreditobligationers kan behandles som en fastforrentet obligation, hvor den modificerede varighed justeres på baggrund af forsigtigt opgjorte fradragsfaktorer, der tager højde for konverteringsoptionen.

Tilsvarende kan variabelt forrentede realkreditobligationer med renteloft behandles som en fastforrentet obligation, hvor den modificerede varighed justeres på baggrund af forsigtigt opgjorte fradragsfaktorer, der tager højde for, at obligationerne er variabelt forrentede, så længe renten er lavere end renteloftet.

EBA har i oktober 2016 offentliggjort ”Retningslinjer for justering af den modificerede varighed for gældsinstrumenter som omhandlet i artikel 340, stk. 3, andet afsnit, i forordning (EU) nr. 575/2013”, der fastsætte nærmere regler for opgørelsen af optionsjusterede varigheder. Finanstilsynets benchmark for fradragsfaktorerne vurderes at leve op til EBAs retningslinjer, da der tages højde for en lang række adfærdselementer i opgørelsen af fradragsfaktorerne, herunder transaktionsomkostninger ved omlægning,

1. Opgørelsen af fradragsfaktorerne på konverterbare realkreditobligationer

Finanstilsynets beregninger af fradragsfaktorer tager udgangspunkt i en vendormodel, som opgør optionsjusterede varigheder for blandt andet konverterbare realkreditobligationer, hvor der er fortaget en række tilpasninger og justeringer, som beskrevet nedenfor.

Fradragsfaktorerne opgøres opdelt på kuponrenter, da det er afvigelsen imellem kuponrenten og renteniveauet, der i høj grad driver konverteringsadfærden. Fradragsfaktorerne offentliggøres ikke for alle kuponrenter, men offentliggøres for de kuponrenter hvor Finanstilsynet vurderer, at der er et tilstrækkeligt beløb i udstedte serier til, at der er tilstrækkelig sikkerhed for opgørelsen. De offentliggjorte kuponrenter omfatter obligationsserier, der per februar 2018 udgør mere end 99 % af den samlede udstedte mængde af konverterbare realkreditobligationer.

De nye fradragsfaktorer opgøres opdelt på løbetider for at tage højde for, at ældre serier til tider har lavere fradragsfaktorer på baggrund af risikofaktorer, der ikke er observerbare for de fleste pengeinstitutter uden egen model til opgørelse af optionsjusterede varigheder. Finanstilsynet har valgt 3 løbetidsintervaller for at holde benchmarket enkelt.

Varigheden for obligationer, der ligger uden for ovenstående benchmark, skal opgøres med en fradragsfaktor på 0 %. De serier der ligger uden for benchmarket er generelt små, illikvide og har været igennem flere konverteringsbølger og har derfor både lavere opgjorte fradragsfaktorer og større usikkerhed på opgørelsen. Samtidig er det en meget lille andel af de udstedte konverterbare realkreditobligationer, der ligger uden for benchmarket.

Opgørelsen baseres på den optionsjusterede varighed opgjort for alle konverterbare realkreditobligationer omfattet af benchmarket. For at sikre at fradragsfaktorerne ikke domineres af gamle serier med en lav udestående mængde, vægtes serier med større udestående mængder tungere end serier med mindre udestående mængde.

* 1. Justeringer og usikkerheder vedrørende konverterbare realkreditobligationer

Finanstilsynet har på baggrund af en række analyser foretaget en lang række tekniske valg i forbindelse med udviklingen af de nye fradragsfaktorer, blandt andet at obligationer med en fradragsfaktor over 100 % tages med i opgørelsen som 100 %. Analyserne har desuden vist, at metoden overvurderer fradragsfaktorerne efter konverteringsbølger, da opgørelsen er tilbageskuende, men fradragsfaktorerne anvendes fremadrettet. På baggrund heraf har Finanstilsynet valgt at begrænse den maksimale stigning i fradragsfaktorerne imellem kvartalerne, således at konverteringsbølgernes effekt på fradragsfaktorerne begrænses betydeligt, og på baggrund heraf når afvigelserne et acceptabelt niveau. Fradragsfaktorerne offentliggøres desuden altid nedrundet til nærmeste 5 %. Nedrunding er nødvendig, for at sikre at afrundingen altid er forsigtig.

1. Opgørelsen af fradragsfaktorerne på variabelt forrentede realkreditobligationer med renteloft

Finanstilsynets beregninger af fradragsfaktorer tager udgangspunkt i en vendormodel, som opgør optionsjusterede varigheder for blandt andet variabelt forrentede realkreditobligationer med renteloft, hvor der er foretaget en række tilpasninger og justeringer, som beskrevet nedenfor.

Fradragsfaktorerne opgøres opdelt på udvalgte renteloft, da afvigelsen imellem renteloftet og renteniveauet i høj grad driver fradragsfaktorerne. De offentliggjorte rentelofter omfatter alle de pågældende realkreditobligationsserier

Opgørelsen baseres på den optionsjusterede varighed opgjort for alle variabelt forrentede realkreditobligationer med renteloft omfattet af benchmarket. For at sikre at fradragsfaktorerne ikke domineres af gamle serier med en lav udestående mængde, vægtes serier med større udestående mængder tungere end serier med mindre udestående mængde.

* 1. Justeringer og usikkerheder vedrørende variabelt forrentede realkreditobligationer med renteloft

Finanstilsynet har på baggrund af en række analyser foretaget en lang række tekniske valg i forbindelse med udviklingen af de nye fradragsfaktorer. Analyserne har vist, at enkelte seriers renterisiko i nogen grad udviser udsving i renterisiko, som det ses ved variabelt forrentede realkreditobligationer. Tilsvarende ses en stigning i renterisikoen for de serier, som har et bindende rentegulv på 0 %. Benchmarket tager ikke højde for disse usikkerheder, og for at sikre tilstrækkelig forsigtighed har Finanstilsynet valgt at reducere fradragsfaktorerne på baggrund af dette. Der offentliggøres altid nedrundet til nærmeste 5 %.

1. Vedligeholdelse af modellen

Finanstilsynet backtester løbende fradragsfaktorerne og vil løbende overvåge metodens præcision for at sikre, at den fortsat vurderes at være tilstrækkelig forsigtig.

Derudover vil Finanstilsynet løbende tage stilling til om opgørelsen kan forbedres på baggrund af nye opgørelsesmetoder for optionsjusterede varigheder, og om ændringer i de generelle markedsforhold og eventuelt forbrugeradfærden bør give anledning til ændringer i metoden.

Der vil løbende blive taget stilling til, om tabellerne skal udvides med yderligere kuponrenter, såfremt en tilstrækkelig mængde obligationer udstedes i en kategori, der ikke er dækket af tabellen.